
Naturvernforbundet i Stjørdal og Meråker
e-post: stjordal@naturvernforbundet.no

								Stjørdal 15. oktober 2026

Stjørdal kommune v/Areal og miljø


Planforslag på høring og offentlig ettersyn - Skatval høydebasseng
41/1, 14, PlanID 5054

Merknader til reguleringsplan for 5054 Skatval høydebasseng

Naturvernforbundet i Stjørdal og Meråker har følgende merknader til planforslaget:

1. Ifølge kartleggingen av naturmangfoldet i planområdet er det forekomst av
truede tresorter som ask og alm. Ask og alm er sterkt truet i Norge.
Naturvernforbundet oppfordrer derfor til at disse forekomstene i planområdet
blir ivaretatt.

2. Videre viser kartleggingen av naturmangfoldet i planområdet at det er eldre
hengebjørk i området der selve bassenget er tenkt oppført. Det vises til i
kartleggingen at disse gamle hengebjørkene er svært viktig for fuglelivet i
området, og at ved å fjerne disse vil påvirke artsmangfoldet.
Naturvernforbundet oppfordrer til at hengebjørkene bevares.

3. Skog som blir berørt av tiltaket bør tilbakeføres.

4. Naturvernforbundet oppfordrer også til at byggeaktivitet legges utenom
hekketiden fra april – juli. Dette gjelder også for sprenging. Dette for å minske
belastning på fugle- og dyrelivet i området.

5. Området inngår i et populært friluftsområde på Skatval. Det er viktig at
gjennomføringen av tiltaket tar hensyn til dette.

6. Til slutt er det også viktig at fremmede arter blir håndtert på en god måte slik
at det ikke spres videre i naturen.




Naturvernforbundet i Stjørdal og Meråker
Anne Marit Ligaard, leder

